IN VIGILIA (31 octobre). Ad Magnificat. ant. Salvator mundi, salva nos omnes; sancta Dei genitrix, virgo semper. Maria, ora pro nobis; precibus quoque sanctorum apostolorum, martyrum et confessorum atque sanctarum virginum, suppliciter petimus ut a malis omnibus eruamur, bonisque omnibus nunc et semper perfrui mercamur. Collecta de omnibus sanctis. Benedicamus Domino. Commemoratio de sancto Benigno: Ant. Almi Benigni martyris | munitos nos suffragiis | cœlorum rex perpetua | Christus ducat ad gaudia. ℣ Magna est gloria. Coll. Omnipotens, ut in missa sequenti. Commem. de sancto Cæsario, de Cruce et de Pace. IN FESTIVITATE OMNIUM SANCTORUM (1er novembre). Ad laudes, ad Benedictus, ant. Sanctum est lumen verum et admirabile, ministrans lucem his qui permanserunt in agone certaminis; recipiunt ab ipso splendorem sempiternum, in quo assidue felices lætantur. Coll. de omnibus sanctis. Benedicamus Domino. Commem. de sancto Benigno: Ant. O Benigne sancte, tui dignus | hæres vocabuli, qui benignus | vocabulo et justis operibus | martyr esse meruisti | pro nomine Jesu Christi | hinc precamur te supplices | ut pro nobis Deum ores | et ubique semper tua | sentiamus suffragia. ℣ Magna est gloria. Coll. Omnipotens, ut in missa sequenti. Commem. de sancto Cæsario et de Cruce. Missa matutinalis canitur ad altare sancti Benigni (in majori ecclesia vel ad Corpus sanctum) et est de sancto Benigno cum toto officio suo: 1a coll. de ipso, 2a de omnibus sanctis, 3a de sancto Cæsario. OFFICIUM MISSÆ. Introit. In virtute tua, Domine, lætabitur justus: et super salutare tuum exultabit vehementer, desiderium animæ ejus tribuisti ei. Ps. Quoniam prævenisti eum in benedictionibus dulcedinis; * posuisti in capite ejus coronam de lapide pretioso. ℣ Gloria Patri. Collect. Omnipotens sempiterne Deus, qui hunc diem nobis honorabilem beati Benigni martyris tui solemnitate tribuisti: da quæsumus ecclesiæ tuæ in hac celebritate lætitiam; ut cujus membra pio amore veneramur in terris, ejus intercessione sublevemur in cœlis. Per Dominum. Epist. Lectio libri Sapientiæ. Benedicentes Dominum, exaltate illum quantum potestis. Major est enim omni gloria. Ipse deduxit justum per viam rectam; cujus memoria in benedictione est. In sermone ejus siluit ventus; cogitatione sua placavit abyssum; et plantavit illum Dominus Jesus. Qui navigat mare enarrat pericula ejus; et audientes auribus non admirabimur. In bonitate benignitatis et alacritate animæ suæ; placuit Deo Israel. Ideo statuit ad illum testamentum pacis; ut sit illi sacerdotii dignitas in æternum. Invocavit Dominum omnipotentem; et dedit in dextera ejus tolerare hominem fortem in bello; et exaltare cornu gentis suæ. In diebus suis non pertimuit principem; et in potentia nemo vicit illum; nec superavit illum verbum aliquod; et mortuum prophetavit corpus ejus. In vita sua fecit monstra; et in morte operatus est mirabilia. In omni ore quasi mel indulcabitur ejus memoria; et ut musica in convivio vini. Ipse est directus divinitus in pœnitentiam gentis; et tulit abominationes impietatis. Et gubernavit ad Dominum cor ipsius; et in diebus peccatorum corroboravit pietatem. Homo princeps fratrum, firmamentum gentis; stabilimentum populi, rector fratrum. Et ossa ipsius visitata sunt; et post mortem prophetaverunt. Beatus qui in istis versatur bonis, qui ponit illa in corde suo; sapiens erit semper. Si enim hæc fecerit ad omnia valebit; quia lux Dei vestigium ejus est. ℟ Domine, prævenisti eum in benedictionibus dulcedinis; posuisti in capite ejus coronam de lapide pretioso. ℣ Vitam petiit et tribuisti ei longitudinem dierum in seculum seculi. Alleluia. ℣ Lætabitur justus in Domino et sperabit in eo et laudabuntur omnes recti corde. Evang. Secundum Matthæum. In illo tempore: circuibat Jesus civitates omnes et castella; docens in synagogis eorum et prædicans evangelium regni; et curans omnem languorem et infirmitatem. Videns turbas misertus est eis; quia erant vexati et jacentes sicut oves non habentes pastorem. Tunc dicit discipulis suis: Messis quidem multa; operarii autem pauci. Rogate ergo dominum messis; ut mittat operarios in messem suam. Euntes autem prædicate dicentes; quia appropinquabit regnum cœlorum. Infirmos curate, mortuos suscitate, leprosos mundate, dæmones ejicite. Gratis accepistis, gratis date. Ecce ego mitto vos sicut oves in medio luporum. Estote ergo prudentes sicut serpentes et simplices sicut columbæ. Offert. Posuisti Domine in capite ejus coronam de lapide pretioso; vitam petiit a te, tribuisti ei; alleluia. Secret. Munera populi tui quæsumus Domine placatus assume: et beati Benigni martyris tui suffragio, a cunctis cum nexibus peccatorum propitiatus absolve. Per Dominum. Comm. Magna est gloria ejus in salutari tuo; gloriam et magnum decorem impones super eum. Domine. Postcomm. Repleti muneribus sacris quæsumus omnipotens Deus; ut in cujus hæc veneratione peregimus, ejus semper meritis adjuvemur. Per Dominum. Ad processionem ante missam majorem: Eundo ad Sanctam Mariam, ℟ Stirps Jesse virgam produxit, virgaque florem: * Et super hunc florem requiescit Spiritus almus. ℣ Virgo Dei genitrix virga est, flos Filius ejus. * Et super hunc florem requiescit Spiritus almus. Gloria Patri et Filio et Spiritui sancto. * Et super hunc florem requiescit Spiritus almus. ℣ Post partum. Coll. de sancta Maria. Per claustrum, ℟ Concede nobis Domine, quæsumus, veniam delictorum, et intercedentibus sanctis quorum hodie solemnia celebramus, * Talem nobis tribue devotionem ut ad eorum pervenire valeamus societatem. ℣ Adjuvent nos eorum merita, quos propria impediunt scelera; excuset intercessio. accusat quos actio; et qui eis tribuisti cœlestis palmam triumphi, nobis veniam non deneges peccati. * Talem nobis tribue devotionem ut ad eorum pervenire valeamus societatem. Gloria Patri. Eundo ad Corpus sanctum, ℟ Insignis confessor, cum versu O quis odor, ut infra in officio nocturno. ℣ Ora pro nobis beate Benigne. Coll. Omnipotens, ut supra. Ad ingressum chori. ℟ Laudem dicite. Missa major, de omnibus sanctis, Gaudeamus, etc. Post coll. de festivitate, dicitur coll. de sancto Benigno, ut supra. Ad vesperus, ad Magnificat, ant. Beati estis, sancti Dei omnes, qui meruistis consortes fieri cœlestium virtutum et perfrui claritatis gloria; ideoque precamur ut memores nostri intercedere dignemini pro nobis ad Dominum Deum nostrum. Coll. de omnibus sanctis. Benedicamus Domino. Commemoratio solemnis de sancto Benigno: ℟ Sancte Benigne. Christi martyr, audi rogantes servulos * Et impetratam cœlitus * Tu defer indulgentiam. ℣ O sancte Benigne, sidus aureum, Domini gratia servorum gemitus solita suscipe clementia. * Et impetratam cœlitus tu defer indulgentiam. Gloria Patri et Filio et Spiritui Sancto. * Tu defer indulgentiam. Sancte Benigne, Christi martyr. Dum canitur præfatum ℟ vadit processio ad Corpus sanctum. Post regressum in choro, ℣ quem pronuntiat unus puer: Magna est gloria. Incenso imposito et benedicto, abbas incipit antiphonam: Ave pater gloriose | ave sidus jam cœleste | decorans Benigne cœlum | nos guberna viscus humum | quo lætemur triumphantes | te patronum venerantes. Iterum cantatur Magnificat, et ad altare majus adoletur incensum. Abbas et chorus incensantur. Finito cantico cum antiphona, dicit abbas: Dominus vobiscum et coll. Omnipotens, ut supra. Commem. de Cruce. IN REPETITIONE SANCTI BENIGNI (2 novembre). AD OFFICIUM NOCTURNUM. Invit. Martyris egregii recolentes festa Benigni, psallamus Christo quem decet omnis honor. Ps. Venite. Hymn. Martyr Dei qui unicum. IN I NOCTURNO. Ant. Christi miles Benignus ab ipsis cunabulis christianus, sacerdos extitit tandem valde devotus. Ps. Beatus vir qui non abiit. Ant. Hunc sanctus Polycarpus præsul egregius misit ab oriente prædicare Gallorum genti perfidæ. Ps. Quare fremuerunt. Ant. Tunc cæsar Aurelianus rabie suæ crudelitatis sæviebat in viros christianæ religionis. Ps. Cum invocarem. Ant. Cujus comes Terentius qui Christi nomen necdum audierat, sanctum presbyterum certis indiciis designat. Ps. Verba mea. Ant. Est, inquit, peregrinus in hac provincia qui baptizatorum balsamo linit corpora et, attonsus in coma, habitu videtur alienigena. Ps. Domine Dominus noster. Ant. Miraculorum gloria insignis cæremonias deorum respuit et vitam æternam sibi credentibus promittit. Ps. In Domino confido. ℣ Gloria et honore. Quatuor lectiones de Passione sancti Benigni. I. — ℟ Solemnitatem hodiernæ festivitatis benigno favore prosequamur. * Qua egregius Christi martyr Benignus occubuit. ℣ Hac die gaudent in cœlis angelici chori et in terris homines bonæ voluntatis. * Qua. II. — ℟ Sanctus Benignus dixit: Sacratissima vox Christi est; nolite timere eos qui occidunt corpus: * Animam autem non possunt occidere. ℣ Corpus enim tortores diversis pœnis affligunt et aliquando interimunt. * Animam. III. — ℟ Christi miles pretiosus sancti Polycarpi discipulus ab oriente Galliam est transmissus cum aliis suis fratribus, * Quos cæsar pro Christo interfecit. ℣ Non enim sunt condignæ passiones hujus temporis ad futuram gloriam quæ revelabitur in illis. * Quos cæsar. IV. — ℟ Laudemus Dominum in beati martyris Benigni meritis gloriosis. * Ad cujus sepulchrum ægri veniunt et sanantur. ℣ Vere mirabilis Deus qui assiduis beatum Benignum miraculis choruscare facit. * Ad cujus. IN II NOCTURNO. Ant. Tunc cæsar Aurelianus præcepit vinculis arcari et sibi vinctum præsentari ut posset quis et unde esset experiri. Ps. Domine quis habitabit. Ant. Terentius comes sanctum Benignum verbum Dei prædicantem gentibus furens reperit et vinctum in conspectu Aureliani exhibuit. Ps. Domine in virtute. Ant. Signifer christianorum, dixit cæsar ad sanctum Benignum, si te profiteris esse doctorem habes me tuum persecutorem. Ps. Exaudi orationem meam cum deprecor. Ant. Sanctum Benignum cæsar iniquissimus retrudi jussit in carcerem dicens: Per sex dies nullus illi aquam præbeat. Ps. Te decet hymnus. Ant. Exhibete saxum grande et transforate illud, ut pedes ejus plumbo immergantur: et in digitos manuum ejus calentes subulas configite. Ps. Bonum est. Ant. Cum Benigno canes ferocissimos esurientes et sitientes includite; reum in ergastulo carceris a militibus custodiri præcipite. Ps. Dominus regnavit, exultet terra. ℣ Posuisti Domine super caput ejus. Quatuor lectiones de Passione sancti Benigni. V. — ℟ Aurelianus sanctum presbyterum sacerdotem cupiebat esse deorum. * Sed Christi famulus nec terrore concutitur nec promissis seducitur. ℣ Promittens omnia bona mundi et principatum inter primos palatii. * Sed Christi. VI. — ℟ Sanctus Domini dixit cæsari Aureliano: Jam me non mutabis a Christo * Cui servio. ℣ Qui est verbum Patris et lux inenarrabilis, quique in se credentibus vitam æternam tribuit. * Cui. VII. — ℟ Audiens hæc Aurelianus nervis durissimis eum cædi præcepit dicens: * Nisi bodie sacrificaverit, diversis eum pœnis affligite. ℣ Qui cum traditus Terentio comiti fuisset, extensus est. * Nisi. VIII. — ℟ Beatissimus vir Benignus martyr Christi per supernam gratiam divina dans miracula, promissa sumens munera. * Vivit in Christo coronatus perenni gloria. ℣ Armis divinis protectus sævitiam persequentium feliciter superavit. * Vivit. Gloria Patri, et Filio, et Spiritui sancto. Beatissimus vir. AD CANTICA. Ant. Præcelsus martyr carceri mancipandus dixit: Audite me, filioli comites et tribuni, credite in Jesum Christum redemptorem nostrum, quia ipse est spes et salus credentium. Cantic. Beatus vir qui in sapientia morabitur et qui in justitia meditatur; * et in sensu cogitabit circumspectionem Dei. Cibabit illum pane vitæ et intellectus; * et aqua sapientiæ salutaris potabit illum. Et firmabitur in illo et non flectetur, et continebit illum et non confundetur; * et exaltabit illum apud proximos suos. Et nomine æterno hæreditabit illum; * Dominus Deus noster. Cantic. Benedictus vir qui confidit in Domino; * et erit Dominus fiducia ejus. Et erit tanquam lignum quod transplantatur super aquas, quod ad humorem mittit radices suas; * et non timebit cum venerit æstus. Et erit folium ejus viride, et in tempore siccitatis non erit sollicitum; * nec aliquando desinet facere fructum. Cantic. Beatus vir qui inventus est sine macula et qui post aurum non abiit; * nec speravit in pecuniæ thesauris. Quis est hic et laudabimus eum? * Fecit enim mirabilia in vita sua. Qui probatus est in illo et perfectus inventus est; * et erit illi gloria æterna. Qui potuit transgredi et non est transgressus; * et facere mala et non fecit. Ideo stabilita sunt bona illius in Domino; * et elemosinas illius enarrabit omnis ecclesia sanctorum. ℣ Justus ut palma florebit. Quatuor lectiones: Evangelium secundum Mathæum. Circuibat Jesus, cum homilia beati Hieronymi Cernis quod æqualiter. IX. — ℟ Sanctus Benignus cum fuisset cæsus et carceri mancipatus angelo confortante ita pristinæ sanitati est redditus. * Quasi nec unam plagam fuisset perpessus. ℣ Altera autem die suis eum conspectibus jussit præsentari sed omnino illæsus apparuit. * Quasi. X. — ℟ Gloriosus sacerdos gaudio repletus ait: Gratias tibi ago Jesu Christe. * Quod me sacrificiis dæmonum pollui non permittis. ℣ Tibi laus, tibi gloria, tibi gratiarum actio in secula sempiterna. * Quod me. XI. — ℟ Insignis confessor et martyr Benignus [lancea militis] vitam finire præcipitur; quo columba nivea de carcere exisse. * Et cœlum ascendisse visa est. ℣ O quis odor suavitatis in loco efferbuit, quando pretiosa anima corpus reliquit. * Et cœlum. XII. — ℟ Sanctus Benignus Christi martyr inclytus dum in carcere perimeretur a lictoribus, sacer ejus spiritus, * Cernentibus christicolis, in specie columbæ cœlos penetravit angelico comitante choro. ℣ Sancta illa anima corporeis nexibus absoluta ab omni malitiæ felle immunis. * Cernentibus. Gloria Patri, et Filio, et Spiritui sancto. Sanctus Benignus. Te Deum laudamus. Lectio evangelii, ut supra, et totum legitur. Oratio. Omnipotens (ut supra). AD MATUTINAS LAUDES. Ant. Inter choruscos Christi tirones emicat almus martyr Benignus, cujus ob amorem supplices odas regi concrepemus æthereo. Quinque ps. ut in breviario romano, festivis diebus. Ant. Athleta fortis Benigne, precamur, ferto preces nostras super sidera, quo mereamur adipisci Dei dona, te favente, in æterna gloria. Ant. Nostri memor. quæsumus, esto sacer benivolus, qui jure certando exsuperasti immanis hostis vesaniam, et triumphali functus exenio gaudes jam cum supernis civibus. Ant. Hymnum dicamus Domino qui suum gloriosum militem decoravit egregie; ipsum orantes annue pro nostris exorare contagiis. Ant. Laudet concentus omnis cœlestis et infimus Christum regem Dominum, qui Benignum dignum nomine lucida sublimavit in gloria, post devinctos hostes rigidos. Capit. Beatus homo qui invenit sapientiam et qui affluit prudentia: melior est acquisitio ejus negotiatione argenti, et auri primi et purissimi fructus ejus. ℟ Posuisti Domine super caput ejus * Coronam de lapide pretioso. ℣ Gloria et honore coronasti eum Domine. Hymn. Rex gloriose martyrum. ℣ Magna est gloria. Ant. O Benigne sancte, tui dignus hæres vocabuli, ut supra. Cantic. Benedictus. Oratio. Omnipotens, ut supra. Benedicamus Domino. Processio fit ad Corpus sanctum, cum ℟ Laudemus Dominum in beati martyris Benigni meritis vel Sanctus Benignus cum fuisset cæsus, ut supra. AD HORAS. De communi unius martyris, præter ant. Inter choruscos et alias, et coll. Omnipotens ad tertiam. AD OFFICIUM MISSÆ. Missa matutinalis canitur ad Corpus sanctum, et est de sancto Benigno, ut supra, eum una tantum collecta. Ad processionem ante missam majorem: Eundo ad Sanctam Mariam, Ant. Tota pulchra es, amica mea, et macula non est in te; favus distillans labia tua; mel et lac sub lingua tua; odor unguentorum tuorum super omnia aromata; jam enim hiems transiit, imber abiit et recessit: flores apparuerunt, vineæ florentes odorem dederunt, et vox turturis audita est in terra nostra: surge. propera, amica mea; veni de Libano, veni, coronaberis. Per claustrum. ℟ Solemnitatem hodiernæ festivitatis. Sanctus Benignus cum fuisset cæsus; et de aliis quantum opus fuerit. Dum descendunt ad Corpus sanctum. ℟ Sanctus Benignus Christi martyr inclytus. ℣ Sancta illa anima, qui cantatur ante Corpus sanctum. ℣ Ora pro nobis beate Benigne. Oratio. Omnipotens, ut supra. Ad ingressum chori, ant. Insignis confessor. Missa major eadem quæ et minor. AD VESPERAS. Antiphonæ vel de communi Virgam virtutis et aliæ, vel de laudibus Inter choruscos, vel sequentes. Quatuor ps. Dixit Dominus. Beatus vir qui timet Dominum. Laudate pueri. Credidi. Ant. Sancte Benigne, qui in cœlis lætaris cum angelis, videndo faciem creatoris, intercede pro nobis ut mereamur Domino reddere hostiam laudis. Ant. Martyr Domini, sancte Benigne, intercede pro nobis ad Dominum Deum nostrum. Ant. Sancte Benigne, martyr Domini pretiose, adesto nostris precibus pius ac propitius. Ant. Ora pro nobis, beate Benigne, ut digni efficiamur promissionibus Christi. Capit. Beatus homo. ut supra. ℟ Sancte Benigne, Christi martyr, audi rogantes servulos, ut supra in primis vesperis. Hymn. Jam simplex anima, vel de communi. ℣ Magna est gloria. Ant. Benigno Deo dignas fundens preces, martyr Benignus, lancea percussus, suæ benignæ simplicitatis testem columbam mox habuit, quæ relicto corpore visa est cœlorum alta petisse regna, quo benigne misereatur nostri. Alleluia, alleluia, alleluia. Cantic. Magnificat. Oratio. Omnipotens, ut supra. Benedicamus Domino. Sequuntur vesperæ defunctorum, quibus finitis, vadit processio ad Sanctam Mariam. Ad collationem legitur sermo sequens: Inter fortissimos athletarum Christi emicat almus martyr Benignus, qui, victrici passione triumphalis martyrii, videtur proprie hodiernam decorare solemnitatem (id est solemnitatem Omnium Sanctorum, quæ dies natalis est sancti Benigni). Qui, divina præelectus gratia evangelicaque informatus doctrina, de orientali climate mundi, a successoribus apostolorum, directus est Gallicæ genti ad prædicandam fidem Christi. Quem ut ipsa veritas demonstraret insignem verbi sui prædicatorem, atque non segnem multæ messis suæ operatorem, in numero quatuor evangelistarum, una cum devotorum collegio sociorum transmisit ad partes occidentalium regionum, quatenus per sacri baptismatis regenerationem adoptivum sibi populum acquirerent. Hic plane beatus, ut dominicorum fidelis esse valeret dispensator talentorum, quosdam salutiferæ prædicationis adjutores, dissimiliter ecclesiasticis gradibus fungentes, sed meritorum virtutibus æque fulgentes, habuit itineris sui comites spiritu et fide unanimes. Prorsus non eos ad perfruenda labentis seculi gaudia secum adduxit, sed ad toleranda passionum certamina exhortatorie animavit; scilicet ut inter lupos mordaces cohabitarent tanquam mitissimæ oves, et ideo forent imitatores illius qui ductus est ad victimam sicut agnus. Istis ergo ducatum præbebat in via justitiæ, quasi aries ex redempto assumptus grege, is qui ob benignitatem morum vocatus est Benignus nomine; qui erat justus opere, summus sacerdos officii dignitate, et vere invictissimi regis tiro aereas potestates debellando. Namque, ad superanda hostis antiqui castra, spiritalem assumens armaturam, postquam per viginti quatuor fere annos tuba evangelii auditorum suorum ad Dominum convertit animos, vecte ferreo confracta corporis ejus hydria, resplenduit lampas virtutum ipsius quaquaversum; ut impleretur in eo dicentis Domini promissum: «Qui credit in me, opera quæ ego facio et ipse faciet, et majora horum faciet.» Ipse profecto decertantium adjutor et vincentium remunerator, glorificans sanctum martyrem suum in mundo et in cœlo, non solum triumpho victoriæ beatificavit animam ejus in fine vitæ, sed etiam testimonium prudentissimæ simplicitati ejus dignatus est perhibere per speciem columbæ, quæ statim ut cœlestia petiit regna, per ascensum purpureum pervenit ad veri Salomonis æternæ requietionis ferculum; a quo gloria et honore coronatus, digne pro meritis choro martyrum est associatus, qui præcipue hac in festivitate omnium sanctorum præferunt palmas indeficientium præmiorum.